《栽梅》
宋代·郭印

平生不爱花，独喜雪中梅。
江皋无人问，移近小亭栽。
连朝勤培无，的皪犯寒开。
青枝缀琼粒，绛萼扶冰腮。
奇哉出群姿，不待春风媒。
调羹贪结子，碎玉点苍苔。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。